
Idući ponedjeljak besplatna savjetovanja o mentalnom zdravlju za poduzetnike i obrtnike u Poduzetničkom inkubatoru Pazin UP 

· PRIOPĆENJE ZA MEDIJE    - 

30. rujna 2024.
U ponedjeljak, 7. listopada, poduzetnicima i obrtnicima središnje Istre ponovno su na raspolaganju besplatna savjetovanja na temu mentalnog zdravlja. 
Fokus savjetovanja je na značaju očuvanja psihofizičkog zdravlja u sferi posla, postavljanju granica, razvoju pozitivne slike o sebi, temi autoriteta, vježbama disanja, načinima regulacije u stresnim situacijama, ali i bilo što drugo što poduzetnici i obrtnici smatraju da im ometa mentalno zdravlje. Savjetovanja će se održavati u multifunkcionalnoj dvorani Poduzetničkog inkubatora Pazin UP, individualno u trajanju po 45 minuta, a bit će moguće sudjelovati isključivo uz prethodnu najavu i rezervaciju željenog termina na info@rasi.hr. Rezervacije se primaju do petka, 4. listopada.
Dostupni termini su:
· 15:30 – 16:15
· 16:25 – 17:10
· 17:15 – 18:00
Za savjetovanja bit će zadužena savjetodavna terapeutkinja Petra Bulić – po struci magistra farmacije i medicinske biokemije. Završila je edukaciju za tjelesno orijentiranu psihoterapiju te je članica Hrvatske komore psihoterapeuta. Svoju privatnu psihoterapijsku praksu obavlja u Pazinu i Rijeci te u Rijeci radi kao asistentica u Centru za integrativni razvoj (institut za tjelesno orijentiranu psihoterapiju).

S poštovanjem, 
Petra Pekica
Kontakt: 0914944200
petra.pekica@rasi.hr

